מילה קוניס

מילנה מארקובנה "מילה" קוניס (באנגלית: Milena Markovna "Mila" Kunis, באוקראינית: Мілена "Міла" Марківна Куніс; נולדה ב-14 באוגוסט 1983) היא שחקנית קולנוע וטלוויזיה אמריקאית-יהודייה ילידת אוקראינה הסובייטית, אשר ידועה בין היתר בשל תפקידה כג'קי ברקהארט בקומדיית המצבים "מופע שנות ה-70", מדיבוב דמותה של מג בסדרה "איש משפחה" ומתפקידים ראשיים בסרטי קומדיה רבים. בשנת 2010 קוניס הייתה מועמדת לפרס גלובוס הזהב לשחקנית המשנה הטובה ביותר ולפרס גילדת שחקני המסך לשחקנית המשנה הטובה ביותר בקולנוע על הופעתה בתפקיד לילי בסרט "ברבור שחור".

 ראשית חייה 
קוניס נולדה בצ'רנוביץ שבאוקראינה הסובייטית, למשפחה יהודית. אמה, אלווירה, היא מורה לפיזיקה ומנהלת חנות תרופות, ואביה, מארק, הוא מהנדס מכונות. לה גם אח גדול בשם מייקל. סביה של קוניס הם ניצולי שואה. קוניס סיפרה שמשפחתה נמלטה מברית המועצות בגלל הרדיפות האנטישמיות ברחבי הרפובליקה הסובייטית, ולכן גם התקשו לגדלם לאור המסורת היהודית שדוכאה תחת המשטר הקומוניסטי. ב-2017 סיפרה קוניס למראיין של ynet שערכה בדיקת DNA וגילתה שהמוצא האתני שלה הוא 96% יהודי-אשכנזי-אוקראיני.

ב-1991, כשהייתה בת שבע, עברה עם משפחתה ללוס אנג'לס שבארצות הברית. היא נרשמה לבית הספר היסודי בלי לדעת מילה באנגלית. קוניס אמרה: "אני לא זוכרת כלום אבל אמי ספרה לי שבאתי הביתה בטראומה. לא הכרתי את האנשים, את המנהגים, את השפה ואת החברה". ותיארה זאת במילים: "להיות עיוורת וחירשת בגיל 7". קוניס סיפרה ששפת האם שלה היא רוסית ובה דיברו במשפחתה.

קוניס למדה בבית הספר התיכון בלוס אנג'לס. במהלך תקופת צילומי "מופע שנות השבעים" הייתה לה מורה פרטית שלימדה אותה על הסט.

 קריירה 

 1992–2000: התחלת הקריירה 
בשנת 1992, כשהייתה בת 9, אביה של קוניס רשם אותה לשיעורי משחק באולפני בוורלי הילס. תפקידה הראשונה היה בפרסומת ל"ברבי".

בשנת 1994, קוניס הופיעה בפעם הראשונה בטלוויזיה, תפקיד המשחק הראשון שלה היה תפקיד אורח באופרת הסבון "ימי חיינו". מספר חודשים לאחר מכן היא גם שיחקה בתפקיד אורח בעונה החמישית של סדרת הדרמה "משמר המפרץ".

בשנת 1995, שיחקה תפקיד משני בסרט האימה "פיראנה" (אנ').

בשנת 1996, קוניס שיחקה תפקיד משני בעונה הראשונה והשנייה של סדרת הדרמה המשפחתית "הרקיע השביעי". בשנה זו גם שיחקה בסרט הקומדיה "סנטה עם שרירים" (אנ').

בשנת 1997, קוניס שיחקה תפקיד משני בסרט קומדיית המדע-בדיוני "מותק, ההורים נעלמו" (אנ'). באותה שנה, היא שיחקה תפקיד אורח בסדרת האקשן "ווקר".

בשנת 1998, שיחקה את הגרסה הצעירה של דמותה של אנג'לינה ג'ולי בסרט הדרמה הביוגרפית "ג'יה". באותה שנה, קוניס שיחקה בתפקיד הראשי הראשון שלה בסדרת הסיטקום "מופע שנות ה-70". בסדרה קוניס גילמה את ג'קי בורקהארט לצד השחקנים אשטון קוצ'ר, טופר גרייס, לורה פריפון ודני מסטרסון. הסדרה שודרה במשך שמונה עונות עד לשנת 2006.

בשנת 1999, קוניס הצטרפה לעונה השנייה של סדרת האנימציה הקומית "איש משפחה", היא החליפה את לייסי שאבר בדיבוב לתפקיד הראשי מג גריפין. נכון לשנת 2025, קוניס עדיין מדבבת את דמותה של מג.

 2001–2008: המעבר למשחק בקולנוע 
ממוזער|236x236px|קוניס, 2008|טקסט=|ימין
בשנת 2001, קוניס שיחקה תפקיד משני בסרט קומדיית הנעורים "אהבה לאורך כל הדרך" (אנ') לצד קירסטן דאנסט.

בשנת 2002, גילמה רוצחת סדרתית כתפקיד ראשי בסרט האימה "אמריקן פסיכו 2" (אנ'), סרט המשך לסרט "אמריקן פסיכו" משנת 2000.

בשנת 2004, השתתפה בתפקיד אורח לשני פרקים בסדרת הסיטקום "ככה זה בחיים".

בשנת 2007, קוניס שיחקה תפקיד ראשי לצד זואי סלדנה בסרט הקומדיה הרומנטית "אחרי הסקס" (אנ'). באותה שנה שיחקה תפקיד ראשי בסרט קומדיית ההרפתקאות "להעביר את מקאליסטר" (אנ').

בשנת 2008, קוניס שיחקה בתפקיד משני לצד ג'ייסון סיגל וקריסטן בל בסרט הקומדיה הרומנטית "קח את זה כמו גבר". באותה שנה, היא שיחקה בתפקיד הראשי בסרט האימה "מחנה אימונים" (אנ'). בשנה זו גם שיחקה תפקיד ראשי לצד מארק וולברג בסרט האקשן "מקס פיין". היא הייתה מועמדת לפרס בחירת הנוער על תפקידה בסרט.

 2009–הווה: המשך הצלחה 
בשנת 2009, היא הופיעה בסרט הקומדיה "תמצית" לצד בן אפלק וג'ייסון בייטמן.

בשנת 2010, היא כיכבה לצד דנזל וושינגטון בסרט האקשן "הנבחר". באותה שנה, קוניס שיחקה תפקיד משני לצד ג'יימס פרנקו בסרט קומדיית האקשן הרומנטית "דייט לילי". בנוסף בשנה זו, קוניס שיחקה לצד נטלי פורטמן בסרט "ברבור שחור", על סרט זה קוניס קיבלה מועמדות לשחקנית המשנה הטובה ביותר של פרס גלובוס הזהב, וזכתה בפרס גילדת שחקני המסך לשחקנית המשנה הטובה ביותר, גם בטקס פרסי סאטורן ה-37, היא זכתה בפרס שחקנית המשנה הטובה ביותר על הופעתה.

בשנת 2011, קוניס גילמה את ג'יימי ריליס, התפקיד ראשי לצד ג'סטין טימברלייק, בסרט הקומדיה הרומנטית "ידידים פלוס". הסרט זכה להצלחה גדולה בקופות וגייס מעל 150 מיליון דולר ברחבי העולם. מבקרים רבים אהבו מאוד את הכימיה בין קוניס לטימברלייק בסרט.
ממוזער|קוניס, 2012|267x267 פיקסלים
בשנת 2012, קוניס כיכבה בתפקיד ראשי לצד מארק וולברג בסרט הקומדיה "טד".

בשנת 2013, קוניס גילמה את המכשפה הטובה של הצפון, תיאודורה, לצד ג'יימס פרנקו בסרט הפנטזיה של אולפני וולט דיסני, "ארץ אוז". באותה שנה, קוניס שיחקה בסרט מותחן הפשע "קשרי דם". בשנה זו גם שיחקה תפקיד ראשי לצד ליאם ניסן בסרט הדרמה הרומנטית "גוף שלישי".

בשנת 2014, קוניס שיחקה בתפקיד הראשי לצד רובין ויליאמס בסרט הקומדיה "האיש הכי כועס בברוקלין" (אנ'). באותה שנה, קוניס עשתה הופעת קמע יחד עם בעלה' השחקן אשטון קוצ'ר בסרט המוזיקלי "אנני".

בשנת 2015, קוניס כיכבה בתפקיד ראשי לצד צ'נינג טייטום בסרט המדע הבדיוני "עלייתה של ג'ופיטר", בסרט קוניס מגלמת את ג'ופיטר.

בשנת 2016, קוניס גילמה את איימי מיטשל, התפקיד הראשי, לצד קריסטן בל, קתרין האן וכריסטינה אפלגייט בסרט הקומדיה "אמהות רעות".

בשנת 2017, בעקבות ההצלחה של הסרט הראשון, קוניס חזרה לשחק את תפקידה של איימי לסרט המשך, "אמהות רעות 2: לשרוד את החג".ממוזער|קוניס, 2025|ימין|212x212 פיקסלים

בשנת 2018, קוניס כיכבה בתפקיד הראשי לצד קייט מקינון בסרט "המרגל שזרק אותי".

בשנת 2020, קוניס כיכבה בתפקיד הראשי לצד גלן קלוז בסרט "ארבעה ימים טובים" (אנ').

בשנת 2021, היא כיכבה בתפקיד משני בסרט קומדיית המתח "חדשות חמות במחוז יובה".

בשנת 2022, קוניס הפיקה וכיכבה בתפקיד הראשי בעיבוד קולנועי של נטפליקס ל"הנערה הכי בת-מזל בעולם". מסרט זה, קוניס הייתה מועמדת לפרס השחקנית הטובה ביותר בסרט דרמה בטקס פרסי בחירת הקהל ה-48.

בשנת 2023, קוניס חזרה לדמותה של ג'קי בתפקיד אורח לסדרה "מופע שנות ה-90", סדרת הספין אוף של הסדרה "מופע שנות ה-70", התוכנית בה קוניס התפרסמה לראשונה.

בשנת 2024, שיחקה בתפקיד הראשי לצד מייקל קיטון בסרט הדרמה הקומית "להיות גודריץ'".

בשנת 2025, קוניס שיחקה לצד דניאל קרייג בסרט המתח של נטפליקס "רצח כתוב היטב: התעורר, איש מת".

 אקטיביזם 
קוניס היא דמוקרטית ותומכת במועמדי המפלגה. ב-2012 בריאיון, היא מתחה ביקורת על הרפובליקנים: "הצורה שבה הם מדברים על דת היא פוגענית. אני אולי לא יהודייה שומרת מצוות, אבל למה אנחנו צריכים לדבר על ישו כל הזמן?"

בשנת 2022, קוניס וקוצ'ר פתחו דף GoFundMe (פלטפורמת מימון המונים) כדי לעזור לשתי חברות מקוונות (Airbnb ו-Flexport) לסייע לפליטים שנמלטו מהאלימות בפלישת רוסיה לאוקראינה. הם עברו את יעדם של שלושים מיליון דולר נכון ל-18 במרץ 2022. בני הזוג הבטיחו לתרום 3 מיליון דולר.

באוקטובר 2023, קוניס, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

 חיים אישיים 
לקוניס יש הטרוכרומיה: יש לה עין בצבע חום ועין בצבע ירוק כהה. ב-2011 סיפרה בתקשורת שסבלה מדלקת הענבייה שגרמה לה לעיוורון זמני בעין אחת, ושהיא כבר הספיקה לעבור ניתוח לתיקון הבעיה.

בשנים 2002–2010, יצאה קוניס עם השחקן מקולי קאלקין. באפריל 2012 החלה לצאת עם השחקן אשטון קוצ'ר, אשר הכירו לראשונה ב-1998, כששיחקו את הזוג הטלוויזיוני "ג'קי וקלסו" בסיטקום "מופע שנות ה-70". בפברואר 2014 השניים התארסו, ולאחר מכן התחתנו בסן ברנרדינו במהלך סוף שבוע הראשון של חודש יולי 2015. באוקטובר 2014 ילדה את בתה וייט ובנובמבר 2016 ילדה את בנה דימיטרי. המשפחה מתגוררת בבית-חווה שעוצב על ידם בבוורלי הילס.

 פילמוגרפיה 
 קולנוע 
+שנהסרטתפקידהערות1996סנטה עם שריריםשרה1997מותק ההורים נעלמוג'יל1998השבט האבודאביMiloמארטיס2001אהבה לאורך כל הדרךבאסין2002אמריקן פסיכו 2רייצ'ל ניומן2004Tony n' Tina's Wedding טינה נונזיו2005סטואי גריפין - הסיפור שלא סופרמג גריפיןדיבוב2007אחרי הסקסניקילהעביר את מקאליסטרמישל מק'אליסטר2008מחנה אימוניםסופיקח את זה כמו גבררייצ'ל ג'נסןמקס פייןמונה סאקס 2009תמציתסינדי2010הנבחרסולארהדייט ליליוויפיט פאלטוןברבור שחורלילי2011ידידים פלוסג'יימי רליס2012טדלוריThe Color of Timeקתריןשם אלטרנטיבי: Tar2013ארץ אוזתיאודורהקשרי דםנטליגוף שלישיג'וליה וייס2014האיש הכי כועס בברוקליןשרון גילגם מפיקה בפועלאנניאנדראה אלווין2015עלייתה של ג'ופיטרג'ופיטר ג'ונסHell and Back דימהדיבוב, סטופ מושן2016אמהות רעותאיימי מיטשל2017אמהות רעות 2: לשרוד את החגגם מפיקה בפועל2018המרגל שזרק אותיאודרי סטוקמן2019פלא של פארקגרטהדיבוב2021ארבעה ימים טוביםמוליחדשות חמות במחוז יובהננסי2022הנערה הכי בת-מזל בעולםהאני פאלי2024להיות גודריץ'גרייס גודריץ'2025רצח כתוב היטב: התעורר, איש מתג'רדלין סקוט

 טלוויזיה 
+שנהסדרהתפקידהערות1994ימי חיינוהופ ויליאמס בריידי בצעירותהפרק: "#1.7313"1994–1995משמר המפרץאנני / בוני2 פרקים1995המופע של ג'ון לרוקטלוסי סאנצ'זפרק: "The Defiant One"פיראנהסוזי גרוגןסרט טלוויזיה של שואוטייםHudson Streetדבוןפרק: "Here's Just Looking at You, Kid"1996Unhappily Ever Afterקלואיפרק: "In the Stars"1996–1997Nick Freno: Licensed Teacherאנה מריה דל בונו5 פרקים, סיטקוםהרקיע השביעיאשלי4 פרקים1997ווקרפייפרפרק: "Last Hope"1998ג'יהג'יה קרנג'י בצעירותהסרט טלוויזיה של HBOפנסקולה: כנפי זהבג'סי קרוודפרק: "Company Town"1998–2006מופע שנות ה-70ג'קי ברקהארטתפקיד ראשי (8 עונות); 200 פרקים1999–הווהאיש משפחהמג גריפיןדיבוב; 373 פרקים2000תתאפס על עצמךטיילור ווהן2 פרקים2002מד טי.וידייזיפרק: "8.7"2004ככה זה בחייםלנה2 פרקים2005–2011רובוט צ'יקןדמויות שונותדיבוב; 14 פרקים2009המופע של קליבלנדמג גריפיןדיבוב; פרק: "Pilot"2010לייט לייט שואו עם קרייג פרגוסון סנוקי פוליצי פרק: "6.85"2011רחוב סומסוםעצמהפרק: "The Good Bird's Club"Good Vibes דיבוב; פרק: "Red Tuxedo"2014שני גברים וחציויויאןפרק: "Lan Mao Shi Zai Wuding Shang"2020תרגיעעצמהפרק: "The Spite Store"2021Stoner Cats פפהדיבוב; 2 פרקים2023מופע שנות ה-90ג'קי ברקהארטפרק: "That '90s Pilot"

 פרסים ומועמדויות 

קוניס דורגה במקום ה-54 ברשימה "102 הנשים הכי סקסיות בעולם" של מגזין "סטאף". מגזין הגברים האמריקאי "מקסים" דירג אותה במקום ה-47 ברשימת "100 הנשים הכי סקסיות בעולם". בשנת 2006 ובשנת 2009 אותו מגזין דירג אותה במקום ה-5 ברשימת "100 הנשים הכי יפות בעולם". בשנת 2010 מגזין "מקסים" דירג את קוניס במקום ה-22 ברשימת "100 הנשים הכי יפות בעולם". בינואר 2011 דורגה במקום ה-2 ברשימת "99 הנשים הנחשקות ביותר" של אתר הבידור האמריקאי אסק-מן. בסוף שנת 2011 דורגה במקום השני ברשימת "50 הנשים היהודיות הלוהטות בתבל" של המגזין "complex". בשנת 2012 דורגה קוניס במקום הראשון בתואר "האישה הסקסית בעולם" על ידי המגזין "אסקווייר". בשנת 2022 נכללה ברשימת טיים 100 של מגזין "TIME".
+שנהפרסקטגוריהעבודה מועמדתתוצאה1999YoungStar Awardsהשחקנית הצעירה הטובה ביותר בקומדיית טלוויזיהמופע שנות ה-702000ההופעה הטובה ביותר של שחקנית צעירה בתוכנית קומדיה2002פרסי הוליווד הצעירההאחת שצריך לצפות בהעצמה1999Young Artist Awardsההופעה הטובה ביותר בסדרת טלוויזיהמופע שנות ה-702000ההופעה הטובה ביותר בסדרת קומדיה20012010Village Voice Film Pollשחקנית המשנה הטובה ביותרברבור שחור2010Venice Film Festivalהשחקן/ית הטוב/ה ביותר2010Utah Film Critics Association Awardsשחקנית המשנה הטובה ביותר1999פרסי בחירת הנוערמופע שנות ה-702000השחקנית הטובה ביותר20012002שחקנית הקומדיה הטובה ביותר – טלוויזיה20032004200520062008השחקנית הפורצת של השנה - סרטקח את זה כמו גבר2010שחקנית הסרט הטובה ביותר: פעולה ואקשןהנבחר2011שחקנית הקיץ הטובה ביותרידידים פלוסהשחקנית שגונבת את ההצגה - סרטברבור שחורהנשיקה הטובה ביותר (עם נטלי פורטמן)Choise Female Hottieעצמה2013שחקנית הסרט הטובה ביותר: פנטזיה והרפתקאותהמסע לארץ אוזChoise Female Hottieעצמה2015שחקנית הסרט הטובה ביותר: פנטזיה והרפתקאותעלייתה של ג'ופיטר2011פרס גילדת שחקני המסךביצוע מעולה של שחקנית משנהברבור שחורביצוע מעולה של שחקנים בריקוד (עם נטלי פורטמן)2010Scream Awardsשחקנית המדע הבדיוני הטובה ביותרהנבחר2011שחקנית המשנה הטובה ביותרברבור שחור2012פרס רמברנדטהשחקנית הבינלאומית הטובה ביותרידידים פלוס2012פרס בחירת הקהלשחקנית הקומדיה הטובה ביותר2013השחקנית הטובה ביותרטדשחקנית הקומדיה הטובה ביותר2018המרגל שזרק אותי2022שחקנית הדרמה הטובה ביותרהנערה הכי בת מזל בעולם2011MTV Movie Awardsהנשיקה הטובה ביותרברבור שחור(עם נטלי פורטמן)2013טד(עם מארק וולברג)השחקנית הטובה ביותר2014הרשע הרע ביותרהמסע לארץ אוז2010Las Vegas Film Critics Society Awardsשחקנית המשנה הטובה ביותרברבור שחור2014פרסי בחירת הילדים של ניקלודיאוןהשחקנית הטובה ביותרהמסע לארץ אוז2010Hollywood Film Awardsפרס זרקורעצמה2010Golden Schmoes Awardsשחקנית המשנה הטובה ביותרברבור שחור – מקום שני2007Annie Awardsהקול הטוב ביותר לסדרת אנימציהאיש משפחה2011פרס סאטורןשחקנית המשנה הטובה ביותרברבור שחור2011פרס גלובוס הזהבשחקנית המשנה הטובה ביותר בסרט ריקודים

 קישורים חיצוניים 









 הערות שוליים 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות ילדות אמריקאיות
קטגוריה:מדבבות יהודיות אמריקאיות
קטגוריה:מדבבים יהודים אמריקאים
קטגוריה:מהגרות מברית המועצות לארצות הברית
קטגוריה:יהודים שהיגרו מברית המועצות לארצות הברית
קטגוריה:יהודים שהופיעו ברשימת טיים 100
קטגוריה:אמריקאים שהופיעו ברשימת טיים 100
קטגוריה:אמריקאים ממוצא אוקראיני-יהודי
קטגוריה:זוכות פרס סאטורן לשחקנית משנה בקולנוע
קטגוריה:אמריקאיות שנולדו ב-1983
קטגוריה:אמריקאים שנולדו ב-1983